Михаил Бакунин
Михаил Александрович Бакунин (1814–76) – орус революционери, анархизмдин жана народниктердин идеологу. 

Ал 1836–40-жылы Москвада жашаган. Фихтенин, айрыкча Гегелдин философиясын окуп үйрөнүп, консервативдик рухта талкуулаган. Орусияда биринчилерден болуп, «Логиканын илими» жана «Рухтун феноменологиясына» таянып, философия илиминин максаттарын чечүүгө аракет жасаган. 1840-ж. эмиграцияда жүрүп младогегельянчыларга кошулган. Фейербахтын философиялык көз-караштарынын таасири астында жүргөн. 

Бакуниндин оюу боюнча: 
 тарых – бул адам баласынын «жаныбарлар дүйнөсүнөн» «көз карандысыздыкка» карай басып өткөн жолу; 
 дин – бул коомдун аң-сезиминдеги жаңылышуу. 

Бакунин Прагада, Дрезденде 1848–49-ж. болгон революцияларга катышкан. 

Маркс, Энгельс, Ленин Бакуниндин анархисттик идеяларын сынга алышкан.

Колдонулган адабияттар 
Философия: энциклопедиялык окуу куралы/Мамлекеттик тил жана энциклопедия борбору.-Б.: 2004, ISBN 9967-14-020-8

Философтор‎
Туулгандар 1814-жылы
Өлгөндөр 1876-жылы